Lahemaa pärand

Kuidas, kelle eest ja kelle jaoks kaitsta?

Lahemaa on õnnelik kant – siin on pärandit kaitstud juba rahvuspargi loomisest alates 1971. aastal. Ka need, kes arvavad, et vahel on kaitsega liiale mindud peavad tõdema, et ilma reegliteta, ennekõike aga ilma tähelepanuta võib pärand (loe kohalikud väärtused ja identiteet) kaduda.

Pärandi väärtustamiseks on palju erinevaid võimalusi. Selleks võib olla nii lugude pärandamine põlvest põlve kui ka riiklik kaitse.

Oluline on teadvustada ka vahendite eesmärk ja kellele need suunatud on. Külakogukonna tasandil on peaaegu kõik vahendid head, sest pärandi ja ühisosa teadvustamine tugevdab kohalikku identiteeti, ühine tegutseb aitab mõista naabri ambitsioone ja selgitada enda omi, kaasata külaelanikke. Tugev identiteet aitab ka uutel elanikel paremini kogukonda sulanduda ja vähendab võimalikke pingeid. Väärtustamine tõmbab ligi ka külalisi, info levitamise viisist sõltub kas külla tulevad soovitud või soovimatud külalised.

Siinkohal sissejuhatav loetelu erinevatest võimalustest:

* pärandipaiga hooldus – võsast puhastamine, korrastamine, jms
* paiga kasutamine algses või mugandatud funktsioonis
* teadvustamine mingi nähtuse osana (nt tuletornide või rahvamajade võrgustik)
* teabetahvel
* infovoldik
* teave Internetis
* sotsiaalmeedia
* matkarada
* haridusprogramm
* traditsioonilised sündmused (jaanipäev, talgud vms)
* näitus
* trükised
* planeeringuga väärtustamine ja tingimuste seadmine
* muinsuskaitse
* looduskaitse